Йордан Стубел
Гъба

chitanka.info

— Добро утро, дружке,

гъбо Червенушке,

що си тъй самичка

като кукувичка?

— Ах, сестро, сестричке,

мънина мушичке,

жълта есен свири

по гори, баири

и по дървесата

няма ги листата,

и не пеят чудни

птички ранобудни.

Затова самичка

като кукувичка

в таз гора студена

тъй съм натъжена.

Нямам нито братец,

нямам ни сестрица,

няма де да сложа

алена главица…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.